Пай със сини сливи и бисквитена база с овесени ядки - Sweet Cook Пай със сини сливи и бисквитена база с овесени ядки - Sweet Cook
Home › Кулинарно › Десерти › Пай със сини сливи и бисквитена база с овесени ядки
Пай със сини сливи и бисквитена база с овесени ядки
Posted on Wednesday July 31st, 2013 by vasiljonka	Posted in Десерти, Кулинарно	— 1 Comment ↓
(без печене)
Още един летен, лек и прохладен сладкиш.
Тази година “сезонът” на повечето природни дарове избърза с поне един месец, така стана и със сините сливи – типични за идването на есента, малко преди август те вече са залели пазара! И аз не мога да не се изкуша, защото много ги обичам.
Сините сливи – освен вкусни, са и много полезни. Те имат не малко лечебни свойства със съдържанието си на множество витамини: B1, B2, PP, C, провитамин A, както и минерали, микроелементи: натрий, калий, магнезий, фосфор, желязо.
Овесените ядки – ако сте се запознали с поне един-два от другите ми кулинарни експерименти, ще сте забелязали присъствието на тази съставка почти навсякъде :). Овесът, култивиран още преди новата ера в Азия като лечебно растение, днес е широко застъпен в здравословната кухня поради своите полезни съставки. Богати са на витамините B5, на минералите фосфор, магнезий, калий желязо и мед. А ако се консумират сурови, съдържат големи количества от витамините В1 и В9.
И така, основните съставки са доказано полезни и вкусни, което прави удоволствието от храната още по-голямо! Както са казали древните хора – “храната погълната с желание и наслада е най-доброто лекарство за тялото”, а аз ще добавя – и душата …
Ето пълният състав от продукти, необходими за 6 парчета от този полезен сладкиш:
(формичка за торти 17см)
1/2 обикновенни бисквити (пакет от гр.)
5-6 с.л. овесени ядки, цели
1-2 с.л. бадемов аператив или друг ароматен алкохол, като ром, бейлис, или есенция на ром
5 с.л. извара
3 големи сини сливи
4-5 големи сини сливи
Натрошавам бисквитите, прибавям овесените ядки и разбърквам сухите съставки.
Слагам предварително разтопеното масло в бисквитената смес.
В млякото разтварям аператива и почвам да поливам леко сухата смес от бисквити и овес, като едновременно размесвам. Сипвам мляко до тогава, докато получа хубаво сплъстено бисквитено тесто/топче.
Разстилам тестото по дъното на тортената/пайова формичка и натискам хубаво, за да покрие равномерно и по стените на съда.
Забърквам в отделна малка купа изварата със смлените/настъргани сливи и захарта. Загрявам малко сместа на котлона, за да се смесят хубаво съставките, тъй като в момента нямам блендер. Но предполагам, че ако вие имате – загряването няма да ви е необходимо. Накрая добавям ванилийката и разбърквам.
Готовата изварена смес изсипвам върху блата.
Останалите сливи нарязвам на четвъртинки по дължина на плода (за да станат като бадемови формички).
Слагам за малко на котлона нарязаните сливи със захарта, за да се карамелизират. Темперирам до момента, в който сливите станат карамелено лъскави и си пуснат от ярко червения сос.
Още топли (за да ги отлепите лесно от тигана) редя сливовите резенчета отгоре на пая, във формата на слънце, цвете или както го видите през вашите очи 🙂
Слагате в хладилника да се охлади поне 3-4 часа.
Готови сме да сервираме разхлаждащото изкушение и да му се насладим с всички сетива!
Добър апетит и на здраве!
‹ Летен сладкиш с кисело мляко, маскарпоне и ябълки
Содена питка с овесени ядки и сирене ›
Tagged with: без печене, десерт, здравословно, извара, овесени ядки, Пай, сини сливи
One comment on “Пай със сини сливи и бисквитена база с овесени ядки”
Saturday August 3rd, 2013 at 09:05 PM
ей, научи ме да ям овесени ядки в сладкиши 🙂
всяка следваща изненада ме улучва точно в лятната потребност от (не много) сладко и свежарско 🙂